钦定古今图书集成/明伦汇编/氏族典/第024卷 > 冯文智
## 钦定古今图书集成/明伦汇编/氏族典/第024卷 > 冯文智

按《宋史冯文智传》：“文智，并州人。世以方技为业。太平
兴国中，诣都自陈，召试补医学，加乐源县主簿。端拱
初，授少府监主簿。逾年，转医官，加少府监丞，常隶并
代部署。淳化五年，府州折御卿疾，文智诊疗获愈。御
卿表荐之，赐绯，加光禄寺丞。咸平三年，明德太后不
豫，文智侍医。既愈，加尚药奉御，赐金紫。六年，直翰林”
医官院，东封转医官副使。祀汾阴，又加检校主客员
外郎。大中祥符五年，卒，年六十。